OzLabs/hebrew-wiki-articles huggingface dataset:
Another Cinderella Story

Another Cinderella Story (בעברית: עוד סיפור סינדרלה) הוא המיני-אלבום הראשון של הזמרת-יוצרת האמריקאית סלינה גומז. המיני-אלבום יצא לאור ב-16 ביוני 2009, על ידי חברת התקליטים Razor & Tie.

כמו כן, יצא המיני-אלבום במהדורה מיוחדת בקנדה.

== רקע והפקה ==
המיני-אלבום הופק על ידי אנטונינה ארמאטו, ראלף צ'רצ'וול ומייקל נילסן. במיני-אלבום נכלל להיטה הראשון של גומז, "Tell Me Something I Don't Know", אשר נמכר בארצות הברית בכ-1.7 מיליון עותקים בסך הכל.

בנוסף לכך, מבוסס המיני-אלבום על הסרט "עוד סיפור סינדרלה" שיצא בשנת 2008.

== רשימת רצועות ==

== קישורים חיצוניים ==

* [https://itunes.apple.com/us/album/another-cinderella-story-feat./id319827101 המיני-אלבום על פי], ITunes

==הערות שוליים==

קטגוריה:מיני-אלבומי בכורה מ-2009
קטגוריה:אלבומי סלינה גומז
קטגוריה:אלבומי פופ
סובב אנאפורנה

נוף בדרך לאגם טיליצ'ו
טרק סובב אנאפורנה הוא טרק פופולרי בשמורת אנאפורנה בנפאל, הנחשב לאחד הטרקים המתוירים בעולם.

== רקע ==
הטרק מטויל במסלול מעגלי, המתחיל ונגמר בעיר פוקהרה, אך רובם המכריע של המטיילים מסתפקים במקטע שבתוך השמורה. על פי רוב מתחילים המטיילים את הטרק אחרי הכניסה לשמורה, וממשיכים לעיר מוקטינת שאחרי הפס, או לאזור גבעת הפון היל. אף שהטרק אינו נחשב לקשה במיוחד, הוא נחשב לארוך יחסית (בין 100 ל-300 ק"מ, תלוי במטיילים).

העונות המתאימות לטרק הן עונות המעבר - ספטמבר - אוקטובר ומרץ - אפריל.

רוב הטרק עובר במקביל לדרך עפר המשמשת כלי רכב. לעיתים הדרכים מצטלבות או משתלבות, וחלקים מהמסלול, כמו הפס והמסלול לטיליצ'ולה, עוברים בדרכים צרות שאינן מתאימות לרכבים, והציוד מגיע על ידי סבלים ובהמות.

המסלול עובר דרך מספר כפרים ועיירות, שתושביהם מתפרנסים בין היתר ממתן שרותי תיירות למטיילים. הלינה נעשית על פי רוב בבתי הארחה של תושבי האזור, המספקים גם ארוחות.

המטיילים הזרים הנכנסים לשמורה נדרשים להוציא פרמיט באחת מסוכנויות התיירות בערים הגדולות (פוקרה וקטמנדו בעיקר), ומדי פעם עליהם להחתים את הפרמיטים בתחנות צ'ק פוסט, וכך יכולות הרשויות לעקוב אחר התנועה ולאתר היעדרויות של מטיילים.

רבים מהמטיילים הישראלים הם משוחררי צה"ל טריים, המגיעים במסגרת טיול אחרי צבא.

קיים גם מסלול המוליך לבייס קמפ (ממנו מטפסי הרים מקצוענים מעפילים לפסגות הרכס), אך הוא נבדל מהטרק ולרוב מטיילים בוחרים לסייר באחד מהם בלבד. המסלול אינו מעגלי והחזרה היא באותה הדרך ממנה מגיעים.

בשנת 2014 אירע האסון באנאפורנה בו נספו 43 מטיילים בטרק סובב אנאפורנה, מתוכם ארבעה ישראלים, אחת, מהן, נווטת הקרב הדתייה הראשונה בחיל האוויר הישראלי, תמר אריאל. כמו כן נפצעו נוספים מכוויות קור. האירועים היוו בסיס לרומן בית התה על פה המוות של העיתונאי דניאל אדלסון שנשלח אז לסקר את האסון.

== מסלול ==
900x900 פיקסלים

הטרק מגוון ועובר סביב מבחר נופים - יערות, קרחונים ומדבריות, מה שמוסיף לייחודו, וכן ביישובים שלאורכו. עד העיר מננג (בגובה 3500 מטר) ניתן להגיע עם רכב, אך הנסיעה ארוכה וקשה. במננג נהוג לעצור ולהמתין יום נוסף לצורך התאקלמות לגובה ומנוחה. ישנם מתנדבים שמעבירים הרצאה יומית על טיולים בגובה, ועורכים בדיקות דופק תמורת תשלום סמלי המוצג כתרומה, לצורך הערכת הכשירות להמשך הטיול.

אחת מהסתעפויות הטרק היא הדרך המובילה לאגם הטיליצ'ולה, הממוקם בגובה של מעל 4900 מטר מעל פני הים, והוא אחד האגמים הגבוהים בעולם (ועל פי גרסאות מסוימות אף הגבוה מכולם). ניתן לצאת לשם ממננג (לרוב מוסיף עוד יום או יומיים לטרק).

ישנן עוד דרכים אליהן ניתן לסטות, אך לרוב נמנעים המטיילים מעשות כן.

שיא הגובה במסלול הוא בפס (ת'ורונג לה), שגובהו 5,416 מטר מעל פני הים. רבים מהמטיילים מעפילים לפס, ולאחר הירידה ממנו חוזרים לפוקרה, ובכך מסתיים הטרק בעבורם.

אם בתחילה המסלול עובר באזורים נמוכים עם סביבה המזכירה אקלים סובטרופי, עם העלייה בגובה התנאים משתנים, והאזור נהיה ממוזג ומיוער בהתאם, עד לאזורים קרים מעוטי צמחייה בשלבים הגבוהים, וכן ניתן לראות קרחוני עד שעל פסגות הרכס. לאחר הפס הנוף משתנה ונהיה מדברי לפתע (תופעת מדבר צל גשם), אך עם ההתקדמות לאורך נהר הקאלי גאנדאקי, חוזרים לסביבה לחה וירוקה יותר. מגבעת הפון היל ניתן בבקרים נטולי ערפל להשקיף על רבות מהפסגות באזור, כולל על פסגות מרכס דהאולאגירי.

== ראו גם ==
* רכס האנאפורנה
* אסון סופת השלגים ברכס אנאפורנה (2014)
* הימלאיה
* ת'ורונג לה

== קישורים חיצוניים ==

* [https://afty.lametayel.co.il/האנאפורנה+afty מידע על הטרק] באתר למטייל

==הערות שוליים==

2019 05
קטגוריה:טרקים
קטגוריה:נפאל
היו לילות (סרט)

היו לילות הוא סרט דרמה ישראלי בבימויו של רוני ניניו. הקרנת הבכורה של הסרט נערכה באוקטובר 2009, בפסטיבל הסרטים הבינלאומי חיפה.

התסריט שנכתב על ידי ניניו, מבוסס בחלקו על הביוגרפיה שלו ומשפחתו, על אביו, אברהם ניניו שהיה במאי מוערך ונידון למאסר על מעילה בכספים, על אמו חנה בן ארי שנפטרה מסרטן באותה תקופה ועל אנשי התיאטרון שהתנכרו לאביו בתקופה הקשה. בסוף הסרט מופיע צילום של שניהם עם הקדשה "לאבא ואמא שלי".

משה איבגי ודאנה איבגי משחקים בתפקידים הראשיים (בסרט ובחיים) כאב (יצחק בן שמואל) ובתו גוני. הם שרים במהלך הסרט את "היו לילות". שיר זה מושמע גם בעת הצגת הקרדיטים בסוף הסרט על ידי סמדר אקראי. 

עלילת של הסרט "היו לילות" נעה בין שתי תקופות (כשגוני בת-7 וכשהיא בת -25) ואורגת בשתי וערב סיפור על אובדן ויתמות, תבוסה וניצחון, כאב וחסד.

==פרסים==
הסרט היה מועמד ל-10 פרסי אופיר: סרט, שחקנית ראשית - דאנה איבגי, שחקנית משנה - יבגניה דודינה, בימוי - רוני ניניו, צילום - עופר ינוב, עיצוב אמנותי - רחל זוסמן, תלבושות - לאורה שיים, מוזיקה - שמוליק נויפלד.

==תקציר העלילה==
יצחק בן שמואל (משה איבגי) מביים מחזמר בתיאטרון על שרלוק הולמס (אלי גורנשטיין) ועוזרו, ד"ר ווטסון המגולם על ידי אלכס (גדי יגיל).

בתו בת -7, גוני (מאיה כהן) ואשתו אורה (יבגניה דודינה) נוכחות באולם וגוני נותנת הערות על ההצגה וזוכה לחיבוק מאלכס שהוא גם שחקן ראשי וגם ידיד קרוב של המשפחה.

משפחתה של אורה עלתה מרוסיה ויצחק לא מסתדר עם חמותו (פירה קנטור) וחמיו (בוריס אחנוב) וגם יחסיו עם אשתו מלאים ויכוחים, מעלות ומורדות.

הכל מתנהל על מי מנוחות עד שיום אחד נכנס לבית חוקר משטרתי (ישי גולן), מורה על חיפוש בבית ולוקח את יצחק למעצר בגין מעילה בכספי התיאטרון.

יצחק נידון למאסר ובאותו זמן חולה אשתו בסרטן וזמן קצר לאחר שחרורו היא נפטרת. רוב שחקני ועובדי התיאטרון ובראשם אלכס לא מתגייסים למענו ואלכס תופס את מקומו כבמאי ראשי.

כעת גוני בת 25 (דאנה איבגי) גרה עם אביה מטפלת בו. היא עומדת לעבור לדירה שכורה אך אביה לוקה בהתקף לב ומאושפז בבית חולים.

גוני מטיחה בפני אלכס האשמות על שהפקיר את אביה שקידם אותו וגם לא נתן לו עבודה המתאימה לכישוריו לאחר שחרורו. אלכס מתנצל, מבקר את יצחק בבית החולים ונותן לו לביים קומדיה צרפתית מתורגמת עם שחקנים צעירים.

החזרה הראשונה עוברת יפה עם השחקנים הצעירים (ירון ברובינסקי וגאיה טראוב) אך יצחק לא מתמיד בעבודה.

לבסוף גוני נוסעת להתבודד בתאילנד ויצחק נפטר ערירי בדירתו.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| משה איבגי || יצחק
|-
| מאיה כהן|| גוני (בת 7)
|-
| דאנה איבגי || גוני
|-
| יבגניה דודינה || אורה
|-
| גדי יגיל || אלכס
|-
| דימיטרי פריימן|| דוד אריה
|-
| פירה קנטור || סבתא לינה
|-
| בוריס אחנוב || סבא סשה
|-
| אלי גורנשטיין || שחקן (שרלוק הולמס)
|-
| ירון ברובינסקי || שחקן צעיר
|-
| גאיה טראוב || שחקנית צעירה
|-
| ישי גולן || חוקר משטרה
|-
| נטע שפיגלמן || רופאה
|-
|מיכאל כורש || זלצר (תאורן)
|}

==קישורים חיצוניים==

* 
* [https://www.youtube.com/watch?v=ttWSxIu_Vsc קדימון לסרט היו לילות], באתר יוטיוב
* [https://www.seret.co.il/movies/s_movies.asp?MID=2977 היו לילות], באתר "סרט"
* 

==הערות שוליים==

קטגוריה:סרטי 2010
קטגוריה:סרטים ישראליים
קטגוריה:סרטים בעברית
קטגוריה:סרטים ישראליים המבוססים על סיפור אמיתי
קטגוריה:סרטי דרמה ישראליים
קטגוריה:סרטי רוני ניניו
קטגוריה:סרטים ישראליים משנת 2009
מונרייקר (ספר)

מונרייקר (באנגלית: Moonraker) הוא הרומן השלישי מאת הסופר הבריטי איאן פלמינג העוסק בהרפתקאותיו של סוכן הריגול הבריטי ג'יימס בונד. הספר יצא לראשונה לשווקים ב-5 באפריל 1955. אחד האלמנטים יוצאי הדופן בספר זה, בהשוואה לשאר הספרים בסדרת ספרי ג'יימס בונד, היא שעלילתו מתרחשת רק בבריטניה, בניגוד ליתר הספרים, שמתרחשים במיקומים אקזוטיים שונים ברחבי העולם.

עלילת הספר שילבה חששות נפוצים בעולם המערבי בשנות ה-50 של המאה ה-20, אשר כללו תקיפת רקטות, הקומוניזם הסובייטי, ועלייה מחדש של הנאציזם. 

ב-1979 נעשה שימוש בשם של הסרט עבור הסרט ה-11 בסדרת סרטי ג'יימס בונד בכיכובו של רוג'ר מור כג'יימס בונד. העלילה של הסרט הייתה שונה באופן מהותי מהספר וכלל מסע לחלל.

בשנת 1988 תורגם הספר לעברית בשם סהרון, בידי עמנואל לוטם, ויצא בהוצאת הספרים זמורה-ביתן.

== ראו גם ==
* מונרייקר (סרט)

==קישורים חיצוניים==
* 

קטגוריה:ספרי ג'יימס בונד
קטגוריה:ספרי ריגול
קטגוריה:ספרי זמורה ביתן
קטגוריה:ספרי 1955
הייקרסטור

הייקרסטור (בהונגרית: Hejőkeresztúr) הוא כפר במחוז בורשוד-אבאוי-זמפלן שבצפון מזרח הונגריה. 

במהלך השנים חיו בכפר מעט יהודים ובכפר עדיין קיימות מצבות יהודיות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|5
|
|-
|1880
|22
|510
|-
|1910
|11
|
|-
|1920
|6
|
|-
|1930
|5
|
|-
|1941
|14
|811
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=04604 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
יובל חן

יובל חן (נולד ב-14 בדצמבר 1968) הוא צלם ישראלי, העוסק בצילום אמנותי ובצילום עיתונות.

== ביוגרפיה==
נולד במושב פדיה. עמית חיו הוא אחיו. יובל חן שירת בצה"ל כלוחם בפלס"ר גבעתי. לאחר שחרורו מצה"ל החל בלימודי קולנוע בקמרה אובסקורה - בית הספר לאמנות. במקביל ללימודיו החל לעבוד כצלם עיתונות, תחילה בעיתון "מעריב", ומשנת 1996 בקבוצות ידיעות אחרונות, כצלם חדשות וכצלם מגזין. לאורך השנים צילם רבים משערי מוספי "ידיעות אחרונות". חן צילם לאורך השנים גם עבור מגזינים נוספים כגון: 360 מעלות, 42 מעלות, S.B.C, אטמוספירה ובייקס.

לאורך השנים שילב בין עבודתו כצלם עיתונות עם פעילות אמנותית. בין השנים 1994–2018 הציג 7 תערוכות יחיד, והשתתף בתערוכות קבוצתיות רבות.

ב-2014 זכה ב"תמונת השנה" בתערוכת "עדות מקומית" לצילומי עיתונות, הנערכת מדי שנה במוזיאון ארץ ישראל, על תמונה שצילם בהלווייתו של , לוחם ביחידת מגלן, שנהרג במבצע צוק איתן. בהשראת התמונה כתבה המשוררת רחל שפירא את השיר "פני הכאב", שהולחן ובוצע על ידי אלי גורנשטיין.

כצלם עיתונות תיעד יובל חן אישים ואירועים מרכזיים בציבוריות הישראלית, שבחלקם הפכו לחלק בלתי נפרד מההוויה ומהאתוס הישראלי.
כצלם אמנות מרבה חן לעסוק במושגי מפתח של האתוס הישראלי ושל המציאות הישראלית. בעבודותיו עוסק במנעד שבין המרחב הציבורי המשותף לפרטי והאישי, בין השורשים והאחיזה בנוף ובטבע הישראליים לבין ייצוגים של מציאות זמנית ומשתנה.

== פרסים שבהם זכה==
* 2011 - מקום שלישי בתערוכת "עדות מקומית".
* 2014 - תמונת השנה בתערוכת "עדות מקומית".

== תערוכות יחיד==
* 1994 - "Shutter" - קמרה אובסקורה, ת"א
* 1999 - "For Sale" - סינמטק, ת"א - (אוצרת: טלי גרבוז)
* 2008 - "קיפוד" - בית האמנים, ת"א (אוצר: אריה ברקוביץ')
* 2014 - "שלושה חמורים, אלף יונים, כמה עורבים וטנדר של שברולט" - בית האמנים, ת"א (אוצר: רוני סומק)
* 2015 - "מחווה לאלפרד היצ'קוק" - מקום לאמנות, ת"א - (אוצר: ניר הרמט)
* 2017 - "כל סוסי העץ רצים במעגל" - מקום לאמנות, ת"א (אוצר: גלעד אופיר)
* 2018 - ״אוטופוס״ - מקום לאמנות, ת׳א (אוצרת: שגית זלוף נמיר).

== תערוכות קבוצתיות==
* 1998 - "Dirty frame of Mind", פוטוגן, תל אביב (אוצרת: לי מור כהן)
* 2011 - "עדות מקומית - 2011", מוזיאון ארץ ישראל, תל אביב (אוצרת: גליה גור זאב)
* 2014 - "עדות מקומית – 2014", מוזיאון ארץ ישראל, תל אביב (אוצרת: ורדי כהנא)
* 2015 - ״ספריית גן לוינסקי״ (אוצרת: רוית הררי)
* 2015 - "כנפיים", גלריית החווה, חולון (אוצרת: נורית טל טנא)
* 2015 - "פלסטר 3", ארטפורט, נמל יפו (אוצרת: ורדית גרוס)
* 2018 - ״עורבים זה לזה״, מכללת תלפיות (אוצר: אבנר בן חמה)
* 2018 - ״פלסטר״, גלריה מינוס 1 (אוצר: ישראל אליהו).

== קישורים חיצוניים ==

* 

* 
* 
* 

קטגוריה:צלמים ישראלים
קטגוריה:צלמי עיתונות ישראלים
קטגוריה:בוגרי קמרה אובסקורה - בית הספר לאמנות
קטגוריה:אנשי המושב
קטגוריה:מועצה אזורית גזר: אישים
קטגוריה:ישראלים שנולדו ב-1968
הייקירט

הייקירט (בהונגרית: Hejőkürt) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-326 תושבים בשנת 1990 עד ל-261 תושבים בלבד בשנת 2018 (ירידה של כ-16%).

במהלך השנים חיו בכפר מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|4
|
|-
|1880
|10
|407
|-
|1910
|6
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=02282 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קו בייקרלו

קו בייקרלו (באנגלית: Bakerloo line) הוא קו רכבת תחתית במערכת הרכבת תחתית של לונדון. צבעו חום במפת הרכבת התחתית של לונדון והוא עוצר ב-25 תחנות, מתוכן 15 מתחת לפני הקרקע. הקו נפתח בשנת 1915 והוא משרת מעל 110 מיליון נוסעים בשנה. הקו חוצה את לונדון מדרום-מזרח לצפון-מערב ותחנות רבות שלו משותפות עם תחנות הרכבת העילית של לונדון.

== היסטוריה ==

== שם הקו ==
הקו נקרא בשם זה משום שהוא משרת בעיקר את רחוב בייקר ועובר דרך תחנת הרכבת התחתית ווטרלו. שמו הוא הלחם של המילים: בייקר + ווטרלו - בייקר-לו.

== מסלול הקו ==

== מפה ==
לא ממוסגר

== קישורים חיצוניים ==

* 

קטגוריה:קווי הרכבת התחתית של לונדון
הבנק המרכזי של ירדן

הבנק הלאומי של ירדן (בערבית: البنك المركزي الأردني; באנגלית: Central Bank of Jordan; ראשי תיבות: CBJ) הוא הבנק המרכזי של ירדן שנוסד ב-1964 כסמכות מוניטרית הנהנית מזהות תאגידית עצמאית ואוטונומית. נגיד הבנק הנוכחי הוא זיאד מוחמד פריז.

הבנק אחראי על המדיניות המוניטרית במדינה. בנוסף, בתוך הבנק פועלים מוזיאון וספרייה.

ב-2001–2010, אומייה טוקאן היה נגיד בנק והתמודד בהצלחה עם המשבר הכלכלי.

== קישורים חיצוניים ==
* 
<div class="mw-content-ltr">
* 
* 
* 
</div>

== הערות שוליים ==

ירדן
קטגוריה:ירדן: כלכלה
קטגוריה:עמאן: מבנים
וילם דה פלמינך

וילם הסלץ דה פלמינך (בהולנדית: Willem Hesselsz de Vlamingh, נולד ב-28 בנובמבר 1640, מת ב-1698 או מאוחר יותר) היה רב-חובל הולנדי, שחקר את החוף המערבי המרכזי של אוסטרליה (אז הולנד החדשה) בשלהי המאה ה-17. משימתו לא נשאה פרי, אבל הוא מיפה חלקים מן החוף המערבי של יבשת אוסטרליה.

== חייו ==
וילם דה פלמינך נולד באוסט-פלילנד ברפובליקה ההולנדית ב-28 בנובמבר 1640.

בשנת 1664 הפליג דה פלמינך לנובה זמבלה וגילה את יֶלְמֶרְלַנְד.

בשנת 1668 נשא פלמינך אישה; מקצועו היה רב-חובל בספינת ציידי לווייתנים, והוא המשיך לחיות באי פלילנד. ב-1687 מכרו הוא ואשתו את מקום מגוריהם וב-1688 הצטרף פלמינך לחברת הודו המזרחית ההולנדית ויצא למסעו הראשון לבטאביה באותה שנה. לאחר מסע שני, בשנת 1694, התבקש על ידי ניקולאס ויטסן להרכיב משלחת לחיפוש ה"רידרשאפ ואן הולנד" (1682), אוניית דגל של החברה, שאבדה על 326 נוסעיה וצוותה בדרכה לבטאביה מוקדם יותר באותה שנה. פקידי החברה סברו, שייתכן והאונייה עלתה על שרטון על החוף המערבי של טרה אוסטרליה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מגלי ארצות הולנדים
קטגוריה:חוקרי מערב אוסטרליה
קטגוריה:ילידי 1640
קטגוריה:הולנדים שנולדו במאה ה-17
קטגוריה:נפטרים ב-1698
קטגוריה:הולנדים שנפטרו במאה ה-17
חצי האי בר

חצי האי בר (באנגלית: Bear Peninsula) הוא חצי אי רחב, ממזרח לחצי האי מרטין, בחוף וולגרין, בארץ מרי בירד שבאנטארקטיקה. 

אורכו של חצי האי 80 קילומטרים ורוחבו 40 קילומטרים. 

חצי האי מכוסה קרח (למעט מחשופים בודדים לאורך שולי חצי האי). 

שיא גובהו של חצי האי - 354 מטרים מעל פני הים.

== היסטוריה ==
=== גילוי חצי האי ===

חצי האי מופה בהתבסס על תצלומי אוויר שבוצעו על ידי צי ארצות הברית במהלך מבצע קפיצה לגובה בינואר 1947.

=== מקור השם ===

שמו של חצי האי ניתן לו על ידי הוועדה המייעצת לשמות אנטארקטיים.

האי נקרא על שם אניית צי ארצות הברית בר (USS Bear), שהייתה ספינת הדגל של חיל האוויר של ארצות הברית, וממנה בוצעו שלוש טיסות סיור בפברואר 1940 בהן התגלו חוף וולגרין והאי ת'רסטון. הספינה גם שימשה כספינת הדגל של ריצ'רד ביירד.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1127 חצי האי בר] באתר הסקר הגאולוגי של ארצות הברית
* [https://antarctica.recollect.co.nz/nodes/view/10465 חצי האי בר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=1052&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי בר] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25590722 מפת אזור חצי האי בר]
* [https://www.yr.no/place/Antarctica/Other/Bear_Peninsula/long.html תחזית מזג אוויר עדכנית, ארוכת טווח עבור חצי האי בר]

==הערות שוליים==

בר
איקרוס (גשושית)

איקרוס (באנגלית: IKAROS) הייתה גשושית מטעם JAXA, בה נעשה לראשונה שימוש במפרשית שמש, על מנת להציג את יתרונות השימוש בשיטת לחץ קרינה לצורך תנועה בחלל.

איקרוס (IKAROS) שוגרה לחלל ב-20 במאי 2010 (שעון UTC) מטנאגשימה שביפן. עלות שיגורה הסתכם בסכום של כ-16 מיליון דולר. שמה של הגשושית מהווה ראשי תיבות לתיאור הגשושית ולדרך בה היא נעה (IKAROS- Interplanetary Kite-craft Accelerated by Radiation Of the Sun).
איקרוס השתמשה במפרשית שמש כדי לנוע בחלל לעבר נוגה.

==מאפיינים==
בעת המראתה, שקלה הגשושית 315 קילוגרמים והייתה מורכבת ממפרשית סולארית בגודל של 14 מטר על 14 מטר. שטחה הכולל של מפרשית החלל הסולרית הוא 196 מטר רבוע.

על מפרשית החלל פרוש משטח העשוי פוליאמיד, ומעליו שכבת משטח סולארי, העוזר בקליטת והמרת אנרגיית השמש, לאנרגיה חשמלית, ומשם לאנרגיית תנועה.

המפרש עצמו נועד לבחון את השימוש באפקט לחץ הקרינה שנובע מהתנע שמוסרים הפוטונים במפגשם עם המפרש, ובכך הגשושית מאיצה.

==ביצוע המשימה==
איקרוס שוגרה בהצלחה עם אקצוקי (מקפת של כוכב לכת נוגה אשר מתארת את האקלים שלו) על הרקטה H-IIA מטאנגאשימה ב-20 במאי בשנת 2010 (שעון UTC, 21 במאי 2010 לפי שעון יפן). באותו שיגור שוגרה כם גשושית אקאצוקי.

מטרת הגשושית הייתה תחילה להגיע לנוגה על ידי שימוש בטכנולוגיית ההנעה הסולארית שהוזכרה קודם לכן, וב-9 ביולי 2010, הודיעה JAXA כי הגשושית אכן נעה לכיוון נוגה תוך שימוש במפרשית השמש שלה, ובדצמבר של אותה שנה, הודיעה JAXA כי הגשושית עמדה בכל המשימות שבהן נתבקשה להדגים את יכולותיה.

== ראו גם ==
* מפרשית שמש

== קישורים חיצוניים ==

* 
* [http://global.jaxa.jp/projects/sat/ikaros/topics.html עדכונים לגבי IKAROS], האתר הרשמי של JAXA העולמית
* [http://global.jaxa.jp/projects/sas/ikaros/ פרויקט IKAROS], האתר הרשמי של סוכנות החלל JAXA

== הערות שוליים ==

קטגוריה:ערכים שבהם תבנית בריטניקה אינה מתאימה
2019 05
קטגוריה:חלליות
ליגת הצדק בפעולה

ליגת הצדק בפעולה (באנגלית: Justice League Acton) היא סדרת אנימציה אמריקאית, אשר עלתה לאוויר ב-2017 ברשת Cartoon Network. בישראל, שודרה הסדרה בערוץ הילדים בשנים 2018–2017.

== תקציר ==
גיבורי על רבים של ליגת הצדק במאבק נגד נבלי על.

== Shorts ==
מיני סדרת ספין-אוף Justice League Action: Shorts של 22 פרקים קצרים עלתה בצד Justice League Action בשנת 2017.

== דמויות ==

=== גיבורי על ===
* באטמן - איש העטלף. האלטר אגו של ברוס ויין.
* סופרמן - איש העל. האלטר אגו של קאל-אל/קלארק קנט.
* וונדר וומן - אשת הפלא. האלטר אגו של דיאנה פרינס.
* זטאנה - קוסמת גיבורת על המעולה בקסמיה.
* פלאש - איש הברק.
* פיירסטורם - איש הלבה. האלטר אגו ג'ייסון ראש רונלד תלמידו של פרופסור סטיין.
* פרופסור סטיין - המורה של פיירסטורם.
* סייבורג - איש חצי אדם וחצי מכונה. האלטר אגו של ויקטור סטון.
* ג'ון קונסטנטין - שוטר גיבור על בליגת הצדק, לובש מעיל צהוב.
* אטריגן - האלטר אגו של ג'סון בלט אשר הופכת אותו לשד עם כוחות על.
* אטום - גיבור על שיכול לשנות את גודלו.
* הוקמן - מכונה איש הנץ.
* בלו ביטל - ילד הסקרב הכחול.
* סטארגירל - אשת הירח והכוכבים.
* החץ הירוק - גיבור על המשתמש בחיצים ודומה במראהו לרובין הוד.
* פלסטיק מן - איש הגומי.
* בוסטר גולד - המאיץ הזהוב.
* בילי בלוקס - ילד אשר יכול לשנות את צורתו לגיבור על על ידי המכשף.
* יצור ביצה - גיבור על דמוי שורש שיכול להשריש שורשים.
* רד טורנדו - גיבור על אדום שדומה מאוד לצייד ממאדים.
* הצייד ממאדים - גיבור על חייזר ירוק וחבר בליגת הצדק.
* ויקסן - גיבורת על וחברה בליגת הצדק.
* נהג חלל - נהג צעיר של מונית חלל וחבר בליגת הצדק.
* סופרגירל - גיבורת על ובת דוד של סופרמן. האלטר אגו של קארה זור-אל.
* האל ג'ורדן - גרין לנטרן.

=== נבלי על ===
* הג'וקר - פסיכופת מטורף שדומה בצורתו לליצן. חברו לכלא של לקס לות'ור.
* לקס לות'ור - מדען מטורף בעל כוחות רובוט שהוכנס לכלא יחד עם הג'וקר.
* מיסטר פריז - מדען מטורף בעל כוחות הקפאה.
* הארלי קווין - חברתם של הג'וקר ופויזן אייבי, לובשת בגד של ליצן חצר.
* פרוסוייר - חברה לשעבר של פיירסטורם אשר שיתפה פעולה עם מיסטר פריז.
* לובו - חייזר צייד ראשים, רוכב על אופנוע חלל.
* אח הלילה - מלך השדים אשר שלט במכונית העטלף של באטמן.
* ברייניאק - חייזר רובוטי אשר הוא אויבו של סופרמן ואוסף אוספים.
* קלריון - ילד מכשף בעל חתולה בשם טיקל.
* הפינגווין - אדם נמוך קומה דמוי פינגווין המשתמש במטריות וציפורים כנגד אויביו.
* דו-פרצוף - אדם ששובש בשני פרצופים אחד רגיל של בן אדם ואחד של פסיכופת.
* אדם השחור - אויבו של המכשף בעל כוחות על חשמליים לשליטה בעולם.
* פויזן אייבי - פירוש שמה הוא קיסוס רעיל. שולטת בצמחים.
* איש החידות - איש בעל מקל חידות שחד חידות ילדותיות.
* ביין - מתחזק מסם שהופך אותו לכוח הרסני ובלתי ניתן לעצירה.
* גורילה גרוד - זכר גורילה בעל כוחות על טלפתיים.
* גרנדי - זומבי גדול.
* דארקסייד - נבל ומנהיג נבלים.

==קישורים חיצוניים==

* 

קטגוריה:סדרות הנפשה אמריקאיות
קטגוריה:סדרות טלוויזיה שמבוססות על קומיקס
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:ערוץ הילדים: תוכניות רכש
קטגוריה:זוכי אמי בפריים טיים: תוכניות: הישגים באנימציה
קטגוריה:ליגת הצדק
קטגוריה:Cartoon Network: תוכניות וסדרות
קטגוריה:האחים וורנר הנפשה: סדרות טלוויזיה
מישלן PLR

מישלן PLR (בצרפתית: Michelin PLR, קרוי גם: Mille Pattes ו-Citroen DS Michelin Mobile) היא משאית אשר יוצרה על ידי יצרנית הצמיגים הצרפתית מישלן, בשיתוף יצרנית הרכב הצרפתית סיטרואן בשנת 1972 ושירתה כרכב בוחן צמיגים.

Poids Lourd Rapide - פירושו מצרפתית: משקל כבד מהיר.

=="מישלן PLR"==

* שם פנימי: Citroën DS PLR Break.
* דגם ה-"מישלן PLR" יוצר כאשר יצרנית הצמיגים הצרפתית מישלן שלטה ביצרנית הרכב הצרפתית סיטרואן.
* מספר צמיגים: 4 קדמיים, 6 אחוריים.
* מערכת ההיגוי שולטת בכל 4 הגלגלים הקדמיים.
* בחלק המרכזי של הרכב מותקנת יחידת צמיגים הנשלטת הידראולית.
* עופרת מותקנת בצידי הרכב, מה שגרם למשקל הגבוה של הרכב 9.5 טון.
* 2 מכלי דלק - 90 ליטר כל אחד
* "מישלן PLR" נבחנה על מסלולי הנהיגה (Test Track Ladoux) בעיר קלרמון-פראן.
* בשנים האחרונות דגם "מישלן PLR" משמש ככלי קידום מכירות בירידים ותערוכות. רוב הזמן, הדגם מוצג במוזיאון "מישלן" בעיר קלרמון-פראן.
* המבנה החיצוני של "מישלן PLR" מבוסס על דגם סיטרואן DS של יצרנית הרכב סיטרואן, קווי הגוף האופיינים ל-סיטרואן DS כמעט וזהים.
* לוח מחוונים של דגם ה- "מישלן PLR" זהה ללוח מחוונים של דגם סיטרואן DS
* הפנסים הקדמיים נלקחו מדגם סיטרואן DS.
* צמיגי הדגם "מישלן PLR" נלקחו מדגם "סיטרואן H ואן".

== תמונות ==
<gallery mode="packed" heights="180">
Citroen DS Michelin Mobile Testbed (16341698529).jpg | "מישלן PLR" 
021 DS Jubile 2005 - PLR Michelin 2005-10-07 12-52-32.jpg | "מישלן PLR" 
Citroen DS Michelin Mobile Testbed (16342063647).jpg | "מישלן PLR" 
DS Mille Pattes Michelin.JPG |דגם מוקטן של "מישלן PLR", קרוי גם: "DS Mille Pattes Michelin" (יחס 1:43) 
</gallery>

==ראו גם==
* מישלן

== קישורים חיצוניים ==

* 
* 
* 
* [http://www.michelin.com/ האתר הרשמי של יצרנית הצמיגים מישלן]

==הערות שוליים==

קטגוריה:דגמי מכוניות שהושקו ב-1972
קטגוריה:משאיות
קטגוריה:כלי רכב צרפתיים
קטגוריה:כלי רכב 6 גלגלים ויותר
קטגוריה:כלי רכב מנוע אחורי
קטגוריה:רכבי סיטרואן
קורט ויטריך

קורט ויטריך (; נולד ב-4 באוקטובר 1938) הוא כימאי וביופיזיקאי שווייצרי, המתגורר בשאנגחאי שבסין, וידוע כזוכה פרס נובל לכימיה על שפיתח שיטה המשתמשת בתהודות מגנטיות גרעיניות כדי לחקור מקרומולקולות.

==ביוגרפיה==
===נעורים===
ויטריך נולד בארברג שבברן ב-4 אוקטובר 1938. בילדותו גר בליס , שהיה יישוב כפרי. לאמו הייתה מסעדה ומאפייה, ואביו היה רואה חשבון. התעניינותו בביולוגיה הושפעה מסבו שהיה חקלאי ובעל חווה, שהכילה צמחים ובעלי חיים. בנוסף, ערך תצפיות בנהר על טרוטות שמהן למד על התנהגות של בעלי חיים מימיים והדבר השפיע על התעניינותו בבעלי חיים. בנעוריו, ויטריך רצה להיות מהנדס יערות וכיום הוא מטפל ביער ששייך למשפחתו.

===הכשרה===
ויטריך התחיל את לימודיו האקדמיים באוניברסיטת ברן שם למד כימיה, פיזיקה ומתמטיקה. לאחר מכן המשיך לאוניברסיטת בזל שם עשה את הדוקטורט שלו בכימיה, בפיקוח של פרופסור סילביו פאלאב. את ההכשרה הפוסט-דוקטורנטית שלו עשה באוניברסיטת בזל תחת השגחת פאלאב ובאוניברסיטת קליפורניה תחת השגחת . בתואר השני הוא חקר ספקטרוסקופיית תהודות מגנטיות אלקטרוניות ובפוסט-הדוקטורט חקר ספקטרוסקופיית תהודות מגנטיות גרעיניות.

===ביקורו בישראל===
ב-2008 הגיע ויטריך לאירוע הצדעה לשישים שנות מדע שהתקיים בטכניון לכבוד יום העצמאות ה-60 למדינת ישראל. ויטריך גם שתל עץ בגן לוקי בטכניון, כנהוג אצל זוכי פרס נובל שביקרו בטכניון.

==קריירה==
לאחר שסיים את ההכשרה הפוסט-דוקטורנטית, ויטריך עבד עם רוברט גרסון שולמן במעבדות נוקיה בל במארי שבניו ג'רזי מ-1967 עד 1969. עם סיום עבודתו, חזר ויטריך לשווייץ ושם עבד במכון הטכנולוגי של ציריך, ובשנת 1980 מונה לפרופסור לביופיזיקה. ויטריך חבר ב-IUPAB (ראשי תיבות באנגלית: International Union of Pure and Applied Biohysics, האיגוד הבינלאומי לביופיזיקה טהורה ויישומית) ובמועצה הבינלאומית למדע ופועל כפרופסור אורח באוניברסיטת אדינבורו ובאוניברסיטה הסינית של הונג קונג . בבעלותו מעבדות במכון הטכנולוגי של ציריך, במוסד סקריפס למחקר ובמכון אייהומאן באוניברסיטת שנגחאיטק . ב-2 באפריל 2018, ויטריך הפך לתושב קבע בסין.

==הישגים בולטים==
ויטריך זכה ב-17 תוארי דוקטור לשם כבוד וב-30 פרסים, הבולט מביניהם הוא פרס נובל לכימיה לשנת 2002.

ויטריך פיתח את ניסויי התהודה המגנטית הגרעינית הדו-ממדיים הראשונים, והיה הראשון שהשתמש בתהודות מגנטיות גרעיניות חד-ממדיות בתור דרך נוחה למדוד מרחק בתוך מקרומולקולות. המחקר הוביל, בין היתר, לפיתוח הקצאה מלאה של התהודות לחלבונים, שהקנה לויטריך את פרס נובל לכימיה לשנת 2002 ואת לשנת 1993.

==קישורים חיצוניים==

* [https://www.scripps.edu/faculty/wuthrich/ Kurt Wüthrich], 
* 

==הערות שוליים==

קטגוריה:ביופיזיקאים שווייצרים
קטגוריה:כימאים
קטגוריה:מדענים שווייצרים
קטגוריה:בוגרי אוניברסיטת ברן
קטגוריה:בוגרי אוניברסיטת בזל
קטגוריה:זוכי פרס נובל לכימיה
קטגוריה:זוכי פרס קיוטו
קטגוריה:מקבלי תואר דוקטור לשם כבוד מבית הספר הפוליטכני הפדרלי של לוזאן
קטגוריה:ילידי 1938
קטגוריה:חברי האקדמיה אירופיאה
מקסוס G20

מקסוס G20 (באנגלית: Maxus G20) הוא מיניוואן מפואר, מתוצרת יצרנית הרכב הסינית Maxus (שם רשמי: SAIC Maxus Automotive Co., Ltd) חברת בת של סאיק מוטור אשר מיוצר מאפריל 2019.

=="מקסוס G20"==

* "מקסוס G20" הוצג לראשונה בתערוכת המכוניות הבינלאומית "Auto Shanghai" בשאנגחאי באפריל 2019.
* 5 דלתות (2 דלתות צד - דלתות הזזה).
* 7 נוסעים בתצורת ישיבה 2+2+3.
* מנוע קדמי.
* סוג הנעה: הנעה אחורית.
* מחיר היחידה נע בין 129,800 - 219,800 רנמינבי (נכון לאפריל 2019, בסין).

==תמונות==
<gallery mode="packed" heights="180">
קובץ:Maxus G20 002.jpg | דגם "מקסוס G20" 
קובץ:Maxus G20 003.jpg | דגם "מקסוס G20" 
קובץ:Maxus G20 004.jpg | דגם "מקסוס G20" 
</gallery>

==ראו גם==
* מקסוס G10
* מקסוס G50
* מקסוס D60
* מקסוס D90
* מקסוס V90

== קישורים חיצוניים ==

* 
* [http://vc.yiche.com/vplay/489660.html "מקסוס G20"] (vc.yiche.com/vplay)

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2019
קטגוריה:כלי רכב המיוצרים בסין
G20
אלפונסו גרסיה רובלס

אלפונסו גרסיה רובלס (בספרדית: Alfonso García Robles; 20 במרץ 1911 – 2 בספטמבר 1991) היה דיפלומט מקסיקני. זכה בפרס נובל לשלום לשנת 1982, יחד עם אלווה מירדאל משוודיה. הישגו הבולט ביותר הייתה החתימה על הסכם טלטלולקו בדבר אי-הפצת נשק גרעיני והשתתפותו במשא ומתן המיוחד להתפרקות מנשק בעצרת הכללית של האו"ם ב-1978 וב-1982.

==ביוגרפיה==
אלפונסו גרסיה רובלס, נולד בזאמורה, מיצ'ואקאן. למד משפטים באוניברסיטה הלאומית האוטונומית של מקסיקו, והמשיך ללימודי תואר שני במכון ללימודים בינלאומיים בשנת 1936, וכן למד באקדמיה למשפט בינלאומי בהאג ב-1938. הוא הצטרף לשירות החוץ של ארצו ב-1939 כמזכיר השלישי של שגרירות מקסיקו בשוודיה. הוא הועבר למקסיקו ב-1941 כדי להצטרף למשרד החוץ (SRE), שם שהה במשך חמש שנים כסגן מנהל לעניינים פוליטיים בשירות הדיפלומטי.

הוא השתתף בוועידת האומות המאוחדות של הארגון הבינלאומי בסן פרנסיסקו ב-1945 ושימש כמזכיר לעניינים בינלאומיים של הוועדה הארצית לתכנון שלום.

משנת 1971 עד 1975 הוא היה שגריר מקסיקו באו"ם וראש קבוצת 77.

ב־1976 הוא היה מזכיר החוץ המקסיקני.

מאז 1977 הוא היה הנציג הקבוע של מקסיקו בוועדה לפירוק נשק של האו"ם בז'נבה.

בשנת 1978 הוא היה נשיא המשלחת המקסיקנית בישיבה המיוחדת הראשונה על פירוק נשק של העצרת הכללית של האו"ם והיה אחד האחראים לאימוץ "המסמך הסופי".

בשנת 1981 מינה אותו נשיא הרפובליקה לשגריר אמריטוס.

בספטמבר 1982 הוא זכה בפרס שירות החוץ של מקסיקו.

באוקטובר 1982 הוא זכה בפרס נובל לשלום על "העבודה המפוארת שלו במשא והמתן לפירוק הנשק של האו"ם" בשיתוף עם הדיפלומט שוודי אלווה מירדאל.

==פרס נובל==
רובלס קיבל את פרס השלום ככוח המניע מאחורי אמנת טלאטלקו, הקמת אזור ללא נשק גרעיני באמריקה הלטינית והקריביים.

ההסכם נחתם ב-1967 על ידי רוב המדינות באזור, אם כי חלק מהמדינות לקח קצת זמן לאשר את ההסכם.
הרעיון היה כי איסור על נשק גרעיני יבטיח שחלק זה של העולם לא יהיה מעורב בשום סכסוך בין מעצמות גדולות יריבות. המשא ומתן נערך על ידי גארסיה רובלס.
הסכם זה הושלם בהצלחה לאחר מספר שנים של משא ומתן. עם זאת, עדיין יש להגיע אל המטרה הסופית, שכן מדינות כמו ברזיל וארגנטינה חתמו על ההסכם אך טרם מימשו אותו.

==מותו==
רובלס נפטר ב-2 בספטמבר 1991 במקסיקו סיטי. הוא נקבר בפנתיאון הספרדי, מיגל הידלגו.

הארכיון האישי של גארסיה רובלס וספרייתו 1100 כרכים נתרמו על ידי אלמנתו לאוניברסיטת וירג'יניה בארצות הברית בשנת 1998.

אלמנתו נפטרה בשנת 2005 בגיל 83.

== קישורים חיצוניים ==

* 

קטגוריה:זוכי פרס נובל לשלום
קטגוריה:דיפלומטים
קטגוריה:פוליטיקאים מקסיקנים
קטגוריה:מקסיקנים שנולדו ב-1911
קטגוריה:נפטרים ב-1991
פגוניה ערבית

הפגוניה הערבית (שם מדעי: Fagonia arabica) היא בן-שיח מסוג פגוניה ממשפחת הזוגניים, הגדל בעיקר בערוצים חוליים במדבר. היא נפוצה בצפון אפריקה ועד מערב אסיה. הפגוניה הערבית פורחת מאפריל עד יוני. יש לה ענפים זקופים וירוקים, המתנשאים לגובה של 18–27 ס"מ, ושחלה מחומשת שהופכת לפרי. הפרח שלה הוא בעל חמישה עלי כותרת סגולים, ובמרכז הכותרת יש עשרה אבקנים צהובים. עליה תלתניים והגבעול עגול. הפגוניה הערבית אחרי הפגוניה הרכה, היא השכיחה מבין מיני הפגוניה במדבר.

==מקומות ותנאי גידול==
שמו של הצמח מעיד על יחסו למדינות ערב, מקום הגידול שלה. היא שכיחה בכמה בתי גידול במדבר, ונחשבת לצמח חולות. הפגוניה גדלה על אדמה שהיא חול מיוצב או על שדות חול מעורבים בלס או על אבני גיר, במקומות הרריים ובדרום הארץ. תפוצתה העולמית משתרעת במדבריות צפון אפריקה ואסיה כגון פקיסטן, אפגניסטן והודו.

==הפגוניה הערבית בישראל==
מקומות תפוצותיה בארץ הם בעיקר בצפון הנגב, בהרי אילת, מדבר יהודה, בקעת ים המלח והערבה. פריחת הפגוניה בארץ היא בעונות המעבר, האביב והסתיו.

==שימושים==
לפי הרפואה העממית הנהוגה באישורים מסוימים באסיה ובאפריקה, הפגוניה הערבית משמשת כתרופה למספר מחלות, החל מבעיות בקיבה ועד לטיפול בסרטן. רפואה זו מייחסת לצמח זה מגוון יכולות מרפא, כאשר כל חלק בפרח משמש כתרופה לבעיה רפואית אחרת. עלי הפגוניה הערבית יכולים לשמש כפלסטרים ולחיטוי הפצע, בנוסף לכך היא חומר משתן, תרופה מכייחת בטיפול נגד חום, אסתמה, שיעול, הפרעות בכבד ובמחלות קיבה. יתרה על כך מייחסים לפגוניה סגולות בטיפול ברקמות, בקירור העור ובטיפול בתשישות. צמח זה כמעט אינו בשימוש בישראל.

==מחקרים==
מאות מחקרים נעשו על הפגוניה הערבית, החל מקדחת ועד לסרטן, כולם מוצאים את הריפוי בצמח המרפא הזה. הודות למחקרים שנעשו מספר שנים, החוקרים הגיעו למסקנות בנוגע לסגולותיו של צמח והיום יש מידע רב על הצמח ופרטים על היכולות השונות שלו. יתרה על כך מפני שהצמח נעשה שימושי מאוד בקרב אנשים רבים, המחקרים נהיו נרחבים, והמדענים אשר מגלים כל יום דבר חדש על היכולות שלו מאמינים שצמח המרפא הוא העתיד.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צמחי מרפא
קטגוריה:זוגניים
קטגוריה:ארץ ישראל: גרנאים
קטגוריה:צמחים שתוארו ב-1753
פיפיון ארוך רגליים

Anthus richardi

פִּפְיוֹן אָרֹךְ רַגְלַיִם (שם מדעי: Anthus Richardi) היא הציפור הנודדת הגדולה ביותר מבין הציפורים השייכות לסוג פיפיון במשפחת הנחליאליים. השם "Anthus" מגיע מהשפה הלטינית ופירושו ציפור מרעה קטנה, והשם "Richardi" נוסף על שמו של חוקר הטבע הצרפתי צ'ארלס ריצ'רד (1745–1835), שגילה אותה.

==תיאור המין==
הפיפיון ארוך הרגליים הוא הגדול ביותר ממשפחת הנחליאליים, בעל עמידה זקופה, זנב ארוך, רגליים ארוכות ומקור חזק. גופו בצבע חום ובדרך כלל בעל חזה מנוקד קלות. גבו מפוספס יותר מגבו של הפיפיון הצהוב, הדומה לו בצבעי גופו הצעיר. צבע ראשו של הפיפיון ארוך הרגליים מודגש, וקדמת העין בהירה. סימן זה לעיתים קשה להבחנה, והדבר תלוי בזווית התצפית. הטופר האחורי של הפיפיון ארוך מאוד. אורך גופו נע בין 17–20 סנטימטרים ומוטת כנפיו בין 29–33 סנטימטרים. קריאת התעופה של הפיפיון דומה לשל ציפור הדרור אך חזקה מאוד.

==תפוצה==
הפיפיון ארוך הרגליים נוהג להתרבות בדרום סיביר, במונגוליה, בחלקים של מרכז אסיה, בצפון, במרכז ובמזרח סין. הציפור נודדת דרומה בחורף בגבולות תת-היבשת ההודית ובדרום-מזרח אסיה וניתן למצוא אותה מדרום לסרי לנקה, בסינגפור ובצפון בורנאו. חלק קטן מאוכלוסיית הפיפיון עובר במערב בעונת הסתיו, ופרטים נצפו במדינות אירופה, במזרח התיכון ובצפון אפריקה. הציפור נצפית מדי שנה בעיקר בין חודש ספטמבר לחודש נובמבר באזור החוף של בריטניה, הולנד וסקנדינביה ומדי פעם עשויה להופיע באביב. בתקופה שאחרי החורף, ניתן לצפות בה גם במדינות כמו ספרד, פורטוגל ומרוקו.

==תזונה והתנהגות==
התזונה של הפיפיון ארוך הרגליים מבוססת בעיקר על חסרי חוליות הנמצאים בצמחייה, בקרקע ובסדקים שבסלעים. לעיתים הוא תופס חרקים מעופפים על ידי קפיצות או תוך כדי טיסות קצרות.

ציפור זו נמצאת בעיקר באזורים פתוחים, במיוחד בשטחי שפלה נמוכים. היא שוכנת בארץ יבשה, באזור הערבה, ומעדיפה בתי גידול פוריים ולחים יותר. בדרך כלל הפיפיון מתועד כשהוא לבדו או כשהוא נמצא בקבוצות קטנות.

==קינון, דגירה ורבייה==
עונת הקינון של הפיפיונים נמשכת במהלך כל השנה, אך מתרחשת בעיקר בין חודש אוגוסט לבין חודש דצמבר. הקינים בנויים מעשב בצורת קערה עמוקה עם שבבי עצים ודשא רך או טחב על הקרקע. נקבת הפיפיון מטילה בין שתים לחמש ביצים, והיא דוגרת במשך 13 ימים.

==קישורים חיצוניים==

* [https://www.birdsbase.com/bbis_test/heb/spec.jsp?id=513 פיפיון ארוך רגליים], מאגר המידע הלאומי לציפורי ישראל
* [https://www.iucnredlist.org/species/103821389/94581724 פיפיון ארוך רגליים], UCN Red list

==הערות שוליים==

קטגוריה:בעלי חיים שתוארו ב-1818
קטגוריה:טקסונים שתוארו בידי לואי-פייר וייו
קטגוריה:ירדן: עופות
קטגוריה:נחליאליים
קטגוריה:ארץ ישראל: נחליאליים
מקסוס G50

מקסוס G50 (באנגלית: Maxus G50) הוא מיניוואן קומפקטי, מתוצרת יצרנית הרכב הסינית Maxus (שם רשמי: SAIC Maxus Automotive Co., Ltd) חברת בת של סאיק מוטור אשר מיוצר מאפריל 2019.

=="מקסוס G50"==

* "מקסוס G50" בגרסאות מנועי בנזין, משווק בסין מפברואר 2019.
* "מקסוס EG50" (גרסה חשמלית) הוצג לראשונה בתערוכת המכוניות הבינלאומית "Auto Shanghai" בשאנגחאי באפריל 2019.
* 5 דלתות (2 דלתות צד - דלתות הזזה).
* 5 נוסעים (תצורת מושבים 2+3), 6-7-8 נוסעים (מושבים ב-3 טורים).
* מנוע קדמי.
* סוג הנעה: הנעה קדמית.
* 3 דרגות גימור (לדגמי מנועי בנזין).
* קיבולת מכל דלק - 50 ליטר.
* מחיר היחידה נע בין 91,800 - 123,800 רנמינבי (לדגמי מנוע בנזין, נכון לפברואר 2019, בסין).

===דגמים===
* "Maxus G50" - גרסאות מנוע בנזין.
* "Maxus EG50/Maxus Euniq 5" - גרסת מנוע חשמלי המפיק 174 כ"ס, הנמכר גם בישראל.

==תמונות==
<gallery mode="packed" heights="180">
קובץ:Maxus G50 rear in Shanghai.jpg | דגם "מקסוס G50" 
קובץ:Maxus G50 02 China 2019-04-04.jpg| דגם "מקסוס G50" 
</gallery>

==ראו גם==
* מקסוס G10
* מקסוס G20
* מקסוס D60
* מקסוס D90
* מקסוס V90

== קישורים חיצוניים ==

* 
* 
* [https://www.saicmaxus.com/g50.shtml אתר היצרן] (saicmaxus.com/g50)

==הערות שוליים==

קטגוריה:מיניוואנים
קטגוריה:מכוניות חשמליות
קטגוריה:דגמי מכוניות שהושקו ב-2019
קטגוריה:כלי רכב המיוצרים בסין
G50
מקסוס D60

מקסוס D60 (באנגלית: Maxus D60) הוא SUV (ראשי תיבות: "Sport utility vehicle") מתוצרת יצרנית הרכב הסינית Maxus (שם רשמי: SAIC Maxus Automotive Co., Ltd) חברת בת של סאיק מוטור אשר מיוצר משנת 2019.

=="מקסוס D60"==

* דגם "מקסוס D60" הוצג לראשונה בפני הציבור בסין בתערוכת המכוניות הבינלאומית "Auto Shanghai" בשאנגחאי ב-28 בפברואר 2019.
* 5 דלתות.
* 5 נוסעים (תצורת מושבים 2+3).
* 6 נוסעים (תצורת מושבים 2+2+2).
* 7 נוסעים (תצורת מושבים 2+3+2).
* מנוע קדמי.
* סוגי הנעה: הנעה אחורית 4x2, הנעה כפולה 4x4.

===דגמים===
* "Maxus D60" - גרסאות מנוע בנזין.
* "Maxus D60e" - גרסה מנוע חשמלי.

==תמונות==
<gallery mode="packed" heights="120"; caption="דגמי מנועי בנזין">
קובץ:Maxus D60 001.jpg | דגם "מקסוס D60"
קובץ:Maxus D60 002.jpg | דגם "מקסוס D60"
קובץ:Maxus D60 003.jpg | דגם "מקסוס D60"
קובץ:Maxus D60 004.jpg | דגם "מקסוס D60"
</gallery>
<gallery mode="packed" heights="120"; caption="דגם מנוע חשמלי">
קובץ:Maxus D60e 001.jpg | דגם "מקסוס "D60e"
קובץ:Maxus D60e 002.jpg | דגם "מקסוס "D60e" 
קובץ:Maxus D60e 004.jpg | דגם "מקסוס "D60e" 
קובץ:Maxus D60e 003.jpg | דגם "מקסוס "D60e" 
</gallery>

==ראו גם==
* מקסוס G10
* מקסוס G20
* מקסוס G50
* מקסוס D90
* מקסוס V90

== קישורים חיצוניים ==

* 
* 
* [https://www.saicmaxus.com/index.shtml אתר היצרן - דגמי מקסוס] (saicmaxus.com/index)

==הערות שוליים==

קטגוריה:SUV
קטגוריה:רכבי שטח ופנאי גדולים
קטגוריה:מכוניות חשמליות
קטגוריה:דגמי מכוניות שהושקו ב-2019
קטגוריה:כלי רכב המיוצרים בסין
D60
נסיך החלומות (שיר)

נסיך החלומות (ידוע גם בשם ולנטינו) הוא שיר שכתבה שמרית אור, הלחין ועיבד קובי אשרת ובוצע על ידי גלי עטרי. השיר יצא לאור בשנת 1978.

==רקע==
השיר נכתב אודות רודולף ולנטינו, שחקן קולנוע איטלקי, שהלך לעולמו ב-23 באוגוסט 1926, שיחק פעמים רבות בתפקיד המאהב, והפך למושא תשוקה של נשים רבות. לאחר שהזמרת אילנית נבחרה לייצג את ישראל באירוויזיון 1977, הוצעו לה מספר שירים, ובהם "נסיך החלומות", אך השיר נפסל בידי ועדה של רשות השידור, בטענה שהוא "לועזי מדי", ובמקומו נבחר השיר "אהבה היא שיר לשניים".

"נסיך החלומות" הוצע לאחר מכן לגלי עטרי, שביצעה אותו בפסטיבל הזמר והפזמון 1978. השיר הגיע למקום השלישי, כשלמקום הראשון באותה תחרות הגיע השיר "אבניבי" בביצועם של יזהר כהן ולהקת אלפא ביתא, שייצג את ישראל באירוויזיון 1978.

במצעד הפזמונים העברי השנתי של גלי צה"ל דורג השיר במקום החמישי, ובמצעד השנתי של רשת ג' דורג במקום השישי.

לשיר בוצעו גרסאות כיסוי ובהם של ירדנה ארזי.

==קישורים חיצוניים==

==הערות שוליים==

קטגוריה:שירי 1978
קטגוריה:שירי גלי עטרי
קטגוריה:שירי פסטיבל הזמר והפזמון 1978
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:שירים על נסיכים
קטגוריה:שירים על שחקנים
הייסלונטה

הייסלונטה (בהונגרית: Hejőszalonta) הוא כפר קטן במחוז בורשוד-אבאוי-זמפלן שבצפון מזרח הונגריה.

במהלך השנים חיו בכפר מעט יהודים ובמקום קיימות מצבות של יהודים.
{| class="wikitable"
! שנה
! מספר יהודים
! כלל האוכלוסייה
|-
|1880
|19
|482
|-
|1910
|14
|
|-
|1920
|11
|
|-
|1930
|5
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=12159 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קסנייטן

קסנייטן (בהונגרית: Kesznyéten) הוא כפר במחוז בורשוד-אבאוי-זמפלן שבצפון מזרח הונגריה.

במהלך השנים חיו בכפר מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|20
|
|-
|1880
|65
|1,206
|-
|1910
|34
|
|-
|1920
|38
|
|-
|1930
|27
|
|-
|1941
|29
|1,773
|-
|}

==קישורים חיצוניים==
* 

* [http://www.ksh.hu/apps/hntr.telepules?p_lang=HU&p_id=29249 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קישצ'ץ'

קישצ'ץ (בהונגרית: Kiscsécs) הוא כפר במחוז בורשוד-אבאוי-זמפלן שבצפון מזרח הונגריה.

במהלך השנים חיו בכפר מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|8
|196
|-
|1910
|6
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=17349 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
מוהי

מוהי (בהונגרית: Muhi) הוא כפר קטן במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה גם אוכלוסיית הכפר נמצאת בירידה שנים רבות - מ-542 תושבים בשנת 1990 עד ל-455 תושבים בלבד בשנת 2018 (ירידה של כ-16%).

==היסטוריה==
ב-11 באפריל 1241, במהלך הפלישה המונגולית לאירופה, נערך בקרבת מוהי (שהייתה אז עיירה) קרב מוהי בין כוחות האימפריה המונגולית ובין כוחות ממלכת הונגריה בפיקודו של המלך בלה הרביעי, במהלכו הובסו הכוחות ההונגרים.

הקרב התרחש בקרבת התחברות הנהרות שאיו והטיסה. הצבא ההונגרי התמקם ליד זרם המים שנבע מהפשרת מי הנהר שאיו. אך המונגולים גברו עליהם בזכות מיומנותם בשימוש בקשתות. בקרב זה נהרגו ביומיים חמישים אלף לוחמים הונגריים ואילו בלה הרביעי, מלך הונגריה נמלט. במנוסתו איבד המלך את החותם שלו שנמצא על ידי המונגולים, ובו נעשה שימוש בחתימת צווים שלטוניים במהלך שלוש שנות שלטונם בהונגריה וטרנסילבניה.

==הקהילה היהודית==
במהלך השנים חיו בכפר מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|3
|
|-
|1880
|6
|167
|-
|1910
|16
|
|-
|1920
|10
|
|-
|1930
|8
|
|-
|1941
|4
|351
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=02158 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
רמת איוואנילי

רמת איוואנילי או רמת איבאנילי (באנגלית: Ivanili Heights; בבולגרית: Иванилски възвишения) היא רמה בחוף אוסקר השני, בארץ גרהאם שבאנטארקטיקה. 

אורכה של הרמה 10 קילומטרים (בכיוון צפון - דרום), ורוחבה של הרמה 7.5 קילומטרים. 

הרמה מתנשאת לגובה של 1,350 מטרים מעל פני הים (בפסגת סטארגל). 

== היסטוריה ==
=== מקור השם ===

הרמה נקראת על שם היישוב איוואנילי במחוז גברובו, שבצפון בולגריה.

== לקריאה נוספת ==

* [http://apcbg.org/gazet-bg.pdf רמת איוואנילי בגאזט האנטארקטי הבולגרי] 

== קישורים חיצוניים ==

* [https://web.archive.org/web/20170922100952/https://data.aad.gov.au/aadc/gaz/scar/display_name.cfm?gaz_id=137544 רמת איוואנילי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:בולגריה באנטארקטיקה
איוואנילי
איוואנילי
דן סימונס

דן סימונס (באנגלית: Dan Simmons; נולד ב-4 באפריל 1948) הוא סופר מדע בדיוני ואימה אמריקאי. סימונס מוכר בעיקר בזכות יצירות המדע הבדיוני זוכות הפרסים שלו, "הקנטוס של היפריון" והדואולוגיה "איליום"/"אולימפוס", בנוסף לספרים בז'אנרים נוספים כגון אימה, פנטזיה ועוד. סימונס נוהג לשלב ביצירות שלו רפרנסים רבים מעולם הספרות, אומנות והביוגרפיות של יוצרים אחרים (משוררים וסופרים בעיקר), דוגמת ספרו מ-2009 "דרוד", שמתאר את חמש השנים האחרונות בחייו של צ'ארלס דיקנס, קשרי החברות שלו עם הסופר וילקי קולינס ועבודתו של דיקנס על ספרו האחרון אותו לא הספיק לסיים, "תעלומת אדווין דרוד". סימונס זכה בפרסים רבים במהלך קריירת הכתיבה שלו, ביניהם פרס הפנטזיה העולמי, פרס לוקוס, פרס הוגו, פרס בראם סטוקר ועוד. סימונס זכה לראשונה בתשומת לב והכרה ככותב עם זכייתו בפרס הפנטזיה העולמי עבור ספרו "השיר של קאלי" ב-1985.

==ביוגרפיה==
סימונס נולד בפאוריה, אילינוי. הוא קיבל BA באנגלית מקולג' וובש ב-1970 ועשה תואר שני בחינוך באוניברסיטת וושינגטון בסיינט לואיס ב-1971. סימונס היה מעורב עוד בתקופת לימודי התואר הראשון בכתיבה עיתונאית ויצירתית, ואף זכה בפרס הצטיינות בכתיבה מטעם האחווה הלאומית לסטודנטים פי בטא קפא. לאחר סיום הלימודים, החל סימונס לעבוד כמורה בבתי ספר יסודיים, תפקיד אותו הוא ביצע במשך 18 שנים. קריירת הכתיבה של סימונס לא התחילה רשמית עד 1982, כשהסיפור הקצר שלו "הנהר סטיקס זורם במעלה הזרם", פורסם וזכה בפרס הראשון בתחרות של מגזין "אזור הדמדומים". ספרו הראשון "השיר של קאלי" פורסם ב-1985 וזכה בפרס הפנטזיה העולמי ב-1986. בזמן זה, סימונס עבד כמורה בבית ספר יסודי בקולרדו, והמשיך בעבודתו זו עד ל-1989, אז הפך לכותב במשרה מלאה. ב-1995 זכה סימונס לקבל דוקטורט של כבוד מטעם קולג' וובאש, עבור תרומתו הענפה לתחום החינוך ועבור כתיבתו.

==קישורים חיצוניים==
* 
* 

==הערות שוליים==

קטגוריה:סופרי מדע בדיוני אמריקאים
קטגוריה:סופרי פנטזיה אמריקאים
קטגוריה:בוגרי מכללת וואבאש
קטגוריה:בוגרי אוניברסיטת וושינגטון בסנט לואיס
קטגוריה:אמריקאים שנולדו ב-1948
פרס הפנטזיה העולמי

פרסי הפנטזיה העולמי הם פרסים הניתנים מדי שנה עבור יצירות הספרות הפנטסטית הטובות ביותר שפורסמו בשנה הקלנדרית הקודמת. הפרסים מאורגנים ומפוקחים על ידי הוועידה העולמית לפנטזיה, הפרסים ניתנים מדי שנה בכנס השנתי של הוועידה במסגרת האירוע המרכזי של כנס זה. הפרסים ניתנו לראשונה ב-1975 בכנס הפנטזיה העולמי הראשון, וניתנו מדי שנה מאז. במשך השנים בהם הפרסים ניתנו, חלק מהקטגוריות שלו השתנו. כיום, הוועדה נותנת פרסים בחמש קטגוריות כתובות, קטגוריה אחת עבור אומנים וארבע קטגוריות לאינדיבידואלים אשר מעוניינים לכבד אותם על מכלול היצירה שלהם בתחום הפנטזיה.

המועמדים והזוכים בפרס הפנטזיה העולמי נבחרים על ידי משתתפי הכנס ופאנל של שופטים, שבדרך כלל מורכב מסופרי פנטזיה. המנצחים מקבלים פסלון, עד 2015 הפסלון היה בדמות ראשו של ה. פ. לאבקרפט שעוצב על ידי הקריקטוריסט גאן וילסון. הפסלון של לאבקראפט השתנה ב-2015 עקב קולות רבים של ביקורת על ההיסטוריה הגזענית של לאבקרפט. פסל חדש, שעוצב על ידי וינסנט ווילרפנס, מתאר עץ אל מול ירח מלא, פורסם ב-2017 (בכנס בו ניתנו פרסים עבור 2016).

==קטגוריות==
פרסי הפנטזיה העולמית מחולקים ל-10 קטגוריות, לרבות פרסים עבור עבודות כתובות ופרסים עבור מומחים בתחום. הזכאות להיות מועמד מוגדרת באופן רופף: העבודה חייבת להיות מפורסמת בשנה שקדמה, והמומחים המועמדים חייבים להיות בחיים. כל סוגי הפנטזיה מתקבלות, ללא התייחסות לתת-ז'אנר או הסגנון. אם כי הדיון בסוגיה של האם יצירה מסוימת ניתנת להיכלל בהגדרה של "פנטזיה" נשארת בידיהם של משתתפי הכנס והשופטים בפאנל.

מבין כל הקטגוריות, לאלן דטלאו יש הכי הרבה מועמדויות וזכיות, עם 10 פרסי פנטזיה עולמית מ-42 מועמדויות בעיקר עבור האנתולוגיות שלה. אחריה, הסופר המועמד ביותר הוא טרי ווינדלינג עם 9 זכיות מתוך 30 מועמדויות וסטיבן ג'ונס עם 3 זכיות מתוך 28 מועמדויות. לג'פרי פורד יש מספר הזכיות הגבוה ביותר אחרי אלן דטלאו, 6 זכיות מתוך 14 מועמדויות, והוא בתיקו עם מספר הפרסים הגבוה ביותר עבור רומנים עם סטיבן קינג, 4 לכל אחד.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי ספרות אמריקאיים
מקסוס D90

מקסוס D90 (באנגלית: Maxus D90) הוא SUV (ראשי תיבות: "Sport utility vehicle") מתוצרת יצרנית הרכב הסינית מקסוס (שם רשמי: SAIC Maxus Automotive Co., Ltd) חברת בת של סאיק מוטור אשר מיוצר משנת 2017 ועד היום.

=="מקסוס D90"==

* דגם הקונספט הוצג לראשונה בתערוכת הרכב הבינלאומית של בייג'ינג באפריל 2016.
* שלדת דגם "מקסוס D90" מבוססת על שלדת טנדר "Maxus T60" .
* 5 דלתות.
* 5-7 נוסעים.
* מנוע קדמי.
* מנוע בנזין מגדש טורבו.
* סוגי הנעה: הנעה אחורית 4x2, הנעה כפולה 4x4.
* קיבולת מכל דלק - 75 ליטר.
* 8 רמות גימור.
* לבחירה 9 צבעים חיצוניים שונים
* תאוצה בין 0-100 קמ"ש היא 10.8 שניות (שידוך לתמסורת ידנית).
* תאוצה בין 0-100 קמ"ש היא 11.2 שניות (שידוך לתמסורת אוטומטית).
* מחיר היחידה נע בין 156,700 - 263,800 רנמינבי (לדגמי מנוע בנזין, נכון לשנת 2017, בסין).

===מכירות "מקסוס D90"===

* 5,000 יחידות - שנת 2017 (החל מאוגוסט 2017).
* 5,842 יחידות - שנת 2018.
* 443 יחידות - בין החודשים ינואר - מרץ 2019.

==תמונות==
<gallery mode="packed" heights="140">
קובץ:Maxus D90 white.jpg | דגם "מקסוס D90" 
קובץ:Maxus D90 005.jpg | דגם "מקסוס D90" 
קובץ:Maxus D90 001.jpg | דגם "מקסוס D90" 
קובץ:Maxus D90 002.jpg | דגם "מקסוס D90" 
קובץ:Maxus D90 004.jpg | דגם "מקסוס D90" 
קובץ:Maxus D90 01 China 2018-03-28.jpg | דגם "מקסוס D90" 
קובץ:Maxus D90 02 China 2018-03-28.jpg | דגם "מקסוס D90" 
</gallery>

==ראו גם==
* מקסוס G10
* מקסוס G20
* מקסוס G50
* מקסוס D60
* מקסוס V90

== קישורים חיצוניים ==

* 
* 
* [https://www.saicmaxus.com/index.shtml אתר היצרן - דגמי מקסוס] (saicmaxus.com/index)

==הערות שוליים==

קטגוריה:רכבי שטח ופנאי גדולים
קטגוריה:SUV
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
D90
NGC 4503

NGC 4503 היא גלקסיית עדשה בקבוצת הכוכבים בתולה, הנמצאת במרחק של כ-51 מיליון שנות אור ממערכת השמש ושייכת לצביר הבתולה.

== היסטוריה ==
לגלקסיה בהירות נראית מדרגה 10.97 והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.66, כאשר היא מתוארת רק כדי בהירה. בנו, ג'ון הרשל, צפה בה גם כן והכניס אותה לקטלוג תחת הציון 1313, כאשר היא מתוארת כדי בהירה, עגולה ועם מרכז שמתבהר בהדרגה. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3052 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4503, כאשר היא מתוארת כדי בהירה, קטנה, עגולה ושמרכזה מתבהר בהדרגה.

== תצפית ==
הגלקסיה נמצאת במרכזו של צביר הבתולה, כ-7.4 מעלות ממערב לכוכב וינדמיאטריקס וכ-9.7 מעלות מצפון-מערב לכוכב δ בבתולה. כ-1.1 מעלות ממזרח לה נמצאות NGC 4567 ו-NGC 4568 ובאותו מרחק ממזרח-צפון-מזרח לה נמצאת NGC 4564, כ-1.6 מעלות מצפון-צפון-מזרח לה נמצאת M89 וכ-1.3 מעלות מצפון-צפון-מערב לה נמצאת M87. כ-2.1 מעלות מצפון-מערב לה נמצאת NGC 4388, כ-1.8 מעלות ממערב-צפון-מערב לה נמצאת NGC 4371, כ-1.15 מעלות ממערב לה נמצאת NGC 4429, כ-1.7 מעלות מדרום-מערב לה נמצאת NGC 4442 וכ-2.2 מעלות וכ-2.5 מעלות ממזרח-דרום-מזרח לה נמצאות בהתאמה NGC 4596 ו-NGC 4608, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4564 הוא כ-3.5 דקות קשת, שממרחקה שקול לקוטר של מעט יותר מ-50,000 שנות אור, או מעט יותר מחצי הקוטר של שביל החלב, ומסתה מוערכת בכ- מסות שמש, כ-6% ממסת שביל החלב. כ-60% מהמסה או כ- מסות שמש, היא מסת הכוכבים שבגלקסיה, ובנוסף יש בה גם כמות קטנה מאוד של מימן אטומי ומימן מולקולרי, שכמותם המשותפת מוערכת בפחות מ-30 מיליון מסות שמש, כך שבסך הכל כמות המימן החופשי בגלקסיה היא פחות מאלפית של מסתה הכוללת. כתוצאה מהמחסור במימן, קצב יצירת הכוכבים החדשים בגלקסיה נמוך מאוד ומוערך בכ-1.2 מאיות של מסת שמש בשנה או במסת שמש בכ-80 שנים, ובהתאם לכך אוכלוסיית הכוכבים בגלקסיה זקנה מאוד עם גיל ממוצע של כ-14 מיליארד שנים ומתכתיות נמוכה של כ-56% מהמתכתיות של השמש.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
מטס

מטס בבסיס חיל האוויר בחצרים לרגל טקס הענקת דרגות קצונה לבוגרי קורס טיס
מטס (באנגלית: Flypast) או מפגן אוויר הוא טיסה טקסית, שמבוצעת על ידי קבוצת מטוסים במבנה או מטוס בודד.

מטס מבוצע בדרך כלל באירועים לאומיים כגון חגיגות ימי עצמאות, או בימי הולדת של בני בית המלוכה, וגם בהלוויות וטקסי זיכרון בולטים. פעמים רבות מתקיים מטס במקביל לתהלוכות.

במדינות רבות מבוצעים המטסים על ידי צוות אווירובטי מיוחד של חיל האוויר שמתמחה בביצוע מטסים.

==בישראל==

בישראל נכלל מטס במצעדי צה"ל שנערכו ביום העצמאות. לאחר ביטול המצעד היבשתי ממשיכים להתקיים מטסים ביום העצמאות. מטס נערך גם כחלק מטקס הסיום של קורס טיס. מטס לא שגרתי היה מטס חיל האוויר מעל אושוויץ, שבו טסו שלושה מטוסי F-15 איגל של חיל האוויר הישראלי מעל מחנה ההשמדה אושוויץ שבפולין.

==קישורים חיצוניים==

קטגוריה:טקסים
קטגוריה:תעופה
חצי האי אלסקה

הרי געש בחצי האי אלסקה
חצי האי אלסקה (באנגלית: Alaska Peninsula) הוא חצי אי ארוך המשתרע לאורך מעל ל-800 קילומטרים בחלקה הדרום-מערבי של מדינת אלסקה אשר בחלק הצפון-מערבי של אמריקה הצפונית. חצי האי נגיש רק באמצעות סירות ומטוסים קלים.

חצי האי ממוקם באזור פעיל מאוד מבחינה וולקנית, והגובה של פסגותיו הגבוהות ביותר הוא מעל ל-3,000 מטרים מעל פני הים.

בסמוך לחופי חצי האי ישנם גם מאות איים קטנים.

הכלכלה של חצי האי אלסקה תלויה בעיקר בתעשיית הדיג.

האטרקציות העיקריות:
*הפארק הלאומי ושמורת קטמאי
*הפרק הלאומי ושמורת אגם קלארק
*המחסה הלאומי לחיות בר 
*נהר אלגנאק 
*המחסה הלאומי לחיות בר בכרוף 

==קישורים חיצוניים==

* 

== הערות שוליים ==

קטגוריה:ארצות הברית: חצאי איים